คำนำ

ศูนย์เทคโนโลยีสารสนเทศและการสื่อสาร (ศทส.) ได้ดำเนินการตามคำรับรองการปฏิบัติราชการประจำปีงบประมาณ พ.ศ.2552 ประเด็นยุทธศาสตร์ L2 เป้าประสงค์การพัฒนาสมรรถนะ ตัวชี้วัด “ระดับความสำเร็จของการจัดการความรู้ตามแผนการจัดการความรู้ของสำนัก/กอง/ศูนย์”  

จากการวิเคราะห์องค์ความรู้ที่จำเป็นต่อการปฏิบัติราชการตามประเด็นยุทธศาสตร์ “พัฒนานโยบายและยุทธศาสตร์ให้ทันต่อพลวัตรของสังคม” ศทส.ได้เลือกจัดการความรู้เรื่อง “การรวบรวมและวิเคราะห์ข้อมูลสถิติเพื่อสนับสนุนการจัดทำยุทธศาสตร์” เนื่องจากพิจารณาเห็นว่า การมีข้อมูลสถิติ
ที่มีคุณภาพ น่าเชื่อถือ สอดคล้องกับความต้องการของผู้ใช้ข้อมูล และเป็นประโยชน์ต่อการดำเนินงาน ตลอดจนสนับสนุนการจัดทำยุทธศาสตร์ของหน่วยงานให้มีประสิทธิภาพนั้น ล้วนแล้วแต่เป็นผลมาจากกระบวนการรวบรวมและวิเคราะห์ข้อมูลสถิติที่มีคุณภาพ

การจัดการความรู้ เรื่อง “การรวบรวมและวิเคราะห์ข้อมูลสถิติเพื่อสนับสนุนการจัดทำยุทธศาสตร์” มีจุดประสงค์ในการนำเสนอให้เห็นถึงกระบวนงานและองค์ความรู้ที่จำเป็นในการบรรลุ
เป้าหมายสำคัญของงานรวบรวมและวิเคราะห์ข้อมูลสถิติ 2 ประการ คือ 
1. การทราบความต้องการจากผู้ใช้  ทำให้งานสนับสนุนข้อมูลสามารถตอบสนองข้อมูล
ที่เป็นความต้องการใช้อย่างแท้จริง และจัดระบบงานรวบรวมข้อมูลให้มีประสิทธิภาพ
2. การรวบรวมและประมวลผลข้อมูลที่มีประสิทธิภาพ ทำให้ได้ข้อมูลที่น่าเชื่อถือและ
มีคุณภาพเพื่อส่งมอบให้กับผู้ใช้
และเพื่อนำเสนอองค์ความรู้ให้เป็นระบบ ง่ายต่อการทำความเข้าใจ และมีทิศทางที่ชัดเจนในการนำไปใช้ในการปฏิบัติงาน ศทส.ได้จัดหมวดหมู่ความรู้เป็น 2 ชุดความรู้ คือ (1) การจัดทำทะเบียนรายการข้อมูลสถิติด้านสังคมของกระทรวงให้สอดคล้องกับความต้องการของผู้ใช้ และ (2) การรวบรวมข้อมูลและการประมวลผลข้อมูลให้เหมาะสมกับลักษณะของข้อมูลและถูกทิศทางการใช้ประโยชน์ และ
การเผยแพร่ข้อมูลสถิติด้านสังคมที่มีคุณภาพให้กับผู้ใช้
ศทส.หวังเป็นอย่างยิ่งว่า ชุดความรู้ที่จัดทำขึ้นนี้จะเป็นประโยชน์ต่อการปฏิบัติงาน
ด้านข้อมูลสถิติของหน่วยงานต่างๆ ในกระทรวงบ้างไม่มากก็น้อย  และยังต้องการความคิดเห็นและข้อเสนอแนะจากทุกท่าน เพื่อการพัฒนาปรับปรุงชุดความรู้ให้มีความสมบูรณ์และสอดคล้องกับการปฏิบัติงานอย่างแท้จริงต่อไป
ศูนย์เทคโนโลยีสารสนเทศและการสื่อสาร

